Sergei Esenin

Sergei Alexandrovitx Esenin, errusieraz Серге́й Алекса́ндрович Есе́нин (Konstantinov, Errusiar Inperioa, 1895eko urriaren 3agreg./irailaren 21ajul. - Leningrado, Sobietar Batasuna, 1925eko abenduaren 28a) olerkari errusiarra izan zen.

Biografia 
Nekazarien familia batean jaioa zen, eta ondo ezagutzen zuen laborarien mundua. 1916an argitaratu zuen lehen poema-liburua. Iraultzak zekarren bizitza berria kantatu zuen: Inonia (1918), "Errusia Sobietarra", "Martxa Handiko kanta", "26en balada" (1923-1928).

Isadora Duncanekin ezkondu zen, eta harekin Mendebaldera egin zuen bidaiaren ondoren, ideia berrien eta izpirituaren eta izadiaren edertasuna suntsitzen zuen industrializazioaren kontra agertu zen: "Lapur baten aitortza" (1921). Gero eta etsiago, edaten hasi zen; "Gizon beltza" (1925) bere azken obra idatzi eta bere buruaz beste egin zuen. Haren obrak harrera ona izan zuen gazteen artean, baina alderdi komunistak langileriarengandik urrutikotzat jo zuen, eta debekatu egin zuen.

Erreferentziak 

Errusiako idazleak